cyanic-selkie/wikianc huggingface dataset:
ΟΥΕΦΑ Τσάμπιονς Λιγκ 2021–22
Αυτή η σεζόν θα είναι η πρώτη από το 1998–99 (την περασμένη σεζόν όταν παίχτηκε το Κύπελλο Νικητών του Κυπέλλου της ΟΥΕΦΑ ) όπου διοργανώνονται τρεις σημαντικοί ευρωπαϊκοί διαγωνισμοί συλλόγων (ΟΥΕΦΑ Τσάμπιονς Λιγκ, ΟΥΕΦΑ Γιουρόπα Λιγκ και το νεοδημιουργητο ΟΥΕΦΑ Γιουρόπα Κόνφερενς Λιγκ) από την ΟΥΕΦΑ. Δεν γίνονται αλλαγές στη μορφή του Τσάμπιονς Λιγκ, αλλά οι ομάδες που αποκλείονται από τον προκαταρκτικό και τον πρώτο προκριματικό γύρο του Τσάμπιονς Λιγκ μεταφέρονται τώρα στο ΟΥΕΦΑ Γιουρόπα Κόνφερενς Λιγκ αντί του ΟΥΕΦΑ Γιουρόπα Λιγκ.
Η Τσέλσι ΦΚ είναι η υπερασπίστρια ομάδα του τροπαίου.
Κατανομή ομάδων
Συνολικά 80 ομάδες από 54 από τις 55 ενώσεις μελών της ΟΥΕΦΑ συμμετέχουν στο Τσάμπιονς Λιγκ 2021–22 (με εξαίρεση το Λιχτενστάιν, που δεν διοργανώνει εγχώριο πρωτάθλημα). Η κατάταξη της ένωσης βάσει των συντελεστών ΟΥΕΦΑ που χρησιμοποιούνται για τον προσδιορισμό του αριθμού των συμμετεχόντων ομάδων για κάθε ένωση:
Βαθμολογία ομοσπονδιών
Για το ΟΥΕΦΑ Τσάμπιονς Λιγκ 2021–22, οι ενώσεις κατανέμονται θέσεις σύμφωνα με τους συντελεστές της ΟΥΕΦΑ για το 2020, οι οποίοι λαμβάνουν υπόψη την απόδοσή τους σε ευρωπαϊκούς διαγωνισμούς 2015–16 έως 2019–20.
Εκτός από την κατανομή βάσει των συντελεστών σύνδεσης, οι ενώσεις μπορεί να έχουν επιπλέον ομάδες που συμμετέχουν στο ΟΥΕΦΑ Τσάμπιονς Λιγκ, όπως σημειώνεται παρακάτω:
Διανομή
Το παρακάτω είναι η λίστα πρόσβασης για αυτήν τη σεζόν. Ως κάτοχοι τίτλου του Champions League, η Τσέλσι ΦΚ, η οποία ήταν εγγυημένη θέση στην ομάδα του Τσάμπιονς Λιγκ, έχει ήδη προκριθεί μέσω του εγχώριου πρωταθλήματος (ως τέταρτη θέση στην Πρέμιερ Λιγκ 2020-21 ), πραγματοποιήθηκαν οι ακόλουθες αλλαγές στη λίστα πρόσβασης:
Πρόγραμμα
Το πρόγραμμα του διαγωνισμού έχει ως εξής. Όλοι οι αγώνες παίζονται Τρίτη και Τετάρτη εκτός από τον τελικό του προκριματικού γύρου, που πραγματοποιείται την Παρασκευή και τον τελικό, που πραγματοποιείται το Σάββατο. Ο τρίτος γύρος δεύτερου προκριματικού γύρου παίζεται μόνο την Τρίτη λόγω του ΟΥΕΦΑ Σούπερ Καπ 2021 την επόμενη Τετάρτη. Οι προγραμματισμένοι χρόνοι έναρξης που ξεκινούν από τον γύρο πλέι οφ είναι 18:45 (αντί για 18:55 προηγουμένως) και 21:00 CEST /CET.
Προκαταρκτικός γύρος
Η κλήρωση για τον προκαταρκτικό γύρο πραγματοποιήθηκε στις 8 Ιουνίου 2021, 12:00 CEST. Ο προκριματικός γύρος αγώνων, η οποία αποτελείται από δύο ημιτελικούς στις 22 Ιουνίου του 2021 και ο τελικός στις 25 Ιουνίου το 2021, αρχικά για να παίξει στο στάδιο Γκουανταλούρ, Τόρσχαβν στις Νήσους Φερόε, αλλά μετακινήθηκαν λόγω των περιορισμών σχετίζεται με την πανδημία COVID-19 στα Νησιά Φερόες. Οι αγώνες θα παιχτούν στην Αλβανία, με τους ημιτελικούς να παίζονται στο Αρένα Ελμπασάν, στο Ελμπασάν και στο στάδιο Nίκο Ντιβάνα στο Τούρες, και ο τελικός θα γίνει στο Elbasan Arena.
Ο νικητής του τελικού γύρου θα προχωρήσει στον πρώτο προκριματικό γύρο. Οι ηττημένοι του ημιτελικού και του τελικού γύρου θα μεταφερθούν στον δεύτερο προκριματικό γύρο του ΟΥΕΦΑ Γιουρόπα Κόνφερενς Λιγκ 2021-22 στο μονοπάτι πρωταθλητών.
1ος προκριματικός γύρος
Η κλήρωση για τον πρώτο προκριματικό γύρο διεξήχθησε στις 15 Ιουνίου 2021, 12:00 CEST.
2ος προκριματικός γύρος
Η κλήρωση για τον δεύτερο προκριματικό γύρο διεξήχθη στις 16 Ιουνίου 2021, 12:00 CEST.
3ος προκριματικός γύρος
Η κλήρωση για τον τρίτο προκριματικό γύρο διεξήχθη στις 19 Ιουλίου 2021, 12:00 CEST.
1ος όμιλος
{|
2ος όμιλος
{|
3ος όμιλος
{|
4ος όμιλος
{|
5ος όμιλος
{|
6ος όμιλος
{|
7ος όμιλος
{|
8ος όμιλος
{|
Προημιτελικά
<section begin="R16" />
Ημιτελικά
<section begin="R16" />
Σημειώσεις
<references group="lower-greek"/>
Eξωτερικοί σύνδεσμοι
Κατηγορία:Κύπελλο Πρωταθλητριών Ευρώπης
Διφθορομεθάνιο
Το διφθορομεθάνιο (αγγλικά: difluoromethane) είναι οργανική χημική ένωση, που περιέχει άνθρακα, υδρογόνο και φθόριο, με χημικό τύπο CH2F2. Με βάση το σύστημα κωδικής ονομασίας που ξεκίνησε με τους φθοροχλωραάθρακες έχει τον κωδικό HFC-32 ή R-32. Ανήκει στην ομόλογη σειρά των διαλαλκανίων, δηλαδή των άκυκλων, κορεσμένων αλυδρογονανθράκων με δυο (2) άτομα αλογόνου (όχι απαραίτητα το ίδιο αλογόνο) ανά μόριο. Θεωρητικά προκύπτει από το μεθάνιο, αν αντικατασταθούν δύο (2) άτομα υδρογόνου από δύο (2) άτομα φθορίου. Το χημικά καθαρό διφθορομεθάνιο, στις «συνηθισμένες συνθήκες», δηλαδή θερμοκρασία 25 °C και πίεση 1 atm, είναι ένα αέριο.
Ονοματολογία
Η ονομασία «διφθορομεθάνιο» προέρχεται από την ονοματολογία κατά IUPAC. Συγκεκριμένα, το πρόθεμα «μεθ-» δηλώνει την παρουσία ενός (1) ατόμου άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που έχουν χαρακτηριστικές καταλήξεις. Το αρχικό πρόθεμα «διφθορο-» δηλώνει την παρουσία δύο (2) ατόμων φθορίου ανά μόριο της ένωσης.
Ο κωδικός HFC-32 παράγεται ως εξής: Το HFC προέρχεται από την αγγλόφωνη λέξη HydroFluoroCarbon. Το πρώτο ψηφίο (3) σημαίνει ότι η ένωση περιέχει 3 - 1 = 2 άτομα υδρογόνου (ανά μόριο). Τέλος, το τελευταίο ψηφίο (2), σημαίνει ότι η ένωση περιέχει δύο (2) άτομα φθορίου.
Μοριακή δομή
Η μοριακή δομή του είναι τετραεδρική, με το άτομο του άνθρακα στο κέντρο κσι τα υπόλοιπα στις κορυφές, αλλά βέβαια, το νοητό τετράεδρο που σχηματίζεται δεν είναι ακριβώς κανονικό, γιατί το μήκος δεσμού C-F είναι λίγο μεγαλύτερο από τα μήκη δεσμού C-H.
Η ενέργεια δεσμού C-F ανέρχεται σε 552 kJ/mol. Η ειδική θερμοχωρητικότητά του είναι Cp = 38,171 J/(mole·K) στους 25 °C. Ο δεσμός αυτός είναι πολύ σταθερός και έχει μεγάλη πολικότητα, αγγίζοντας τα όρια ετεροπολικού δεσμού.
Με υποκατάσταση χλωρίου από φθόριο
Το διφθορομεθάνιο μπορεί να παραχθεί με επίδραση φθοριούχου υφυδραργύρου (Hg2F2) σε διχλωρομεθάνιο :
Υποκατάσταση από φαινύλιο
Με επίδραση τύπου Friedel-Crafts σε βενζολίου παράγεται προπυλοβενζόλιο :
Περιφθορίωση
Το διφθορομεθάνιο αντιδρά με το τριφθοριούχο κοβάλτιο, αντικαθιστώντας όλα τα άτομα υδρογόνου με άτομα φθορίου. Έτσι παράγεται (κυρίως) τετραφθοράνθρακας :
Αναγωγή
1. Με LiAlH4, παράγεται μεθάνιο :
2. Με «υδρογόνο εν τω γενάσθαι», δηλαδή μέταλλο + οξύ, παράγεται αρχικά φθορομεθάνιο, και στη συνέχεια μεθάνιο :
3. Με σιλάνιο, παρουσία τριφθοριούχου βορίου, παράγεται μεθάνιο :
4. Με αναγωγή από ένα αλκυλοκασσιτεράνιο, παράγεται μεθάνιο. Π.χ. :
Αντιδράσεις προσθήκης
1. Σε αλκένια. Π.χ. με αιθένιο (CH2=CH2) παράγει 1,3-διφθοροπροπάνιο :
2. Σε αλκίνια. Π.χ. με αιθίνιο (HC≡CH) παράγει 1,3-διφθοροπροπένιο :
3. Σε κυκλοαλκάνια που έχουν τριμελή ή τετραμελή δακτύλιο. Π.χ. με κυκλοπροπάνιο παράγει 1,4-διφθοροβουτάνιο : 40px|κυκλοπροπάνιο 4. Σε αλκαδιένια. Π.χ. με 1,3-βουταδιένιο παράγει, με 1,4-προσθήκη, 1,5-διφθορο-2-πεντένιο :
5. Σε ετεροκυκλικές ενώσεις που έχουν τριμελή ή τετραμελή δακτύλιο. Π.χ. με οξιράνιο παράγει 2-φθορο-1-φθορομεθοξυαιθάνιο : 30 px
Παραγωγή και χρήση καρβενίων
Με επίδραση πυκνού διαλύματος υδροξείδιου του καλίου (ΚΟΗ) αποσπάται υδροφθόριο παράγοντας φθορομεθυλένιο :
2. Παρεμβολή και προσθήκη στο αιθένιο. Παράγεται μίγμα από 3-φθοροπροπένιο και φθοροκυκλοπροπάνιο: 20 px
3. Παρεμβολή και προσθήκη στο αιθίνιο. Παράγεται μίγμα από 3-φθοροπροπίνιο και 3-φθοροκυκλοπροπένιο:
4. Παρεμβολή και προσθήκη στο βενζόλιο. Παράγεται μίγμα από φθορομεθυλοβενζόλιο και 7-φθοροκυκλοεπτατριένιο:
5. Παρεμβολή και προσθήκη στη μεθανάλη. Παράγεται μίγμα από φθοραιθανάλη και φθοροξιράνιο: 50 px
Περιβάλλον
Το διφθορομεθάνιο είναι ένα αέριο του φαινομένου του θερμοκηπίου και μάλιστα έχει σχετικό δυναμικό 675 φορές ισχυρότερο από εκείνο του διοξειδίου του άνθρακα. Αλλά σε αντίθεση με τις ουσίες που αναφέρονται γενικά ως φθοροχλωράνθρακες (CFCs), δεν είναι βλαβερό για το στρατοσφαιρικό όζον. Στο Πρωτόκολλο του Κιότο αναφέρεται με τη γενικότερη περιγραφή «...φθοράνθρακας που περιέχει υδρογόνο...», και περιλαμβάνεται έτσι στις ουσίες των οποίων οι εκπομπές στην ατμόσφαιρα πρέπει να μειωθούν.
Πηγές
Κατηγορία:Διαλαλκάνια Κατηγορία:Οργανικές ενώσεις φθορίου Κατηγορία:Αλομεθάνια
Ώρα Κεντρικής Αφρικής
Οι χώρες που χρησιμοποιούν αυτή τη ζώνη βρίσκονται κοντά στον Ισημερινό όπου η διάρκεια της ημέρας δεν σημειώνει σημαντικές μεταβολές κατά τη διάρκεια του έτους. Για το λόγο αυτό δεν εφαρμόζεται θερινή ώρα.
Η Ώρα Κεντρικής Αφρικής εφαρμόζεται στις παρακάτω χώρες:
Αφρικη
Πισινά Χωριά του Μυστρά (Φραγκοκρατία)
Πισινά Χωριά του Μυστρά ή Πισινοχώρια ή Κουτζαβές ονομαζόταν η περιοχή των οικισμών του βορειοδυτικού Ταϋγέτου, κατά την εποχή της Φραγκοκρατίας από το 1685 και μέχρι τις 28-12-1836.
Η περιοχή αυτή κατά την αρχαιότητα ονομαζόταν Δενθαλιάτιδα και μετά την ίδρυση του ελληνικού κράτους, αποτέλεσε τον δήμο Αλαγωνίας, ο οποίος δημιουργήθηκε το 1836 και διαλύθηκε το 1912, οπότε τα έξι χωριά αποτέλεσαν αυτοτελείς κοινότητες, οι οποίες από 1/1/1999 υπήχθησαν στον δήμο Καλαμάτας.
Θέση
Τα Πισινά Χωριά βρίσκονται βορείως της Καλαμάτας στις τρεις κύριες υδρολογικές λεκάνες του ποταμού Νέδοντα (κοιλάδα της Νέδουσας, κοιλάδα Αλαγονίας, Πηγών και Αρτεμισίας και κοιλάδα Λαδά και Καρβέλη).
Ονομάστηκαν Πισινά Χωριά, ή Πισινοχώρια, γιατί οι συνοικισμοί αυτοί, την περίοδο της Φραγκοκρατίας και της Τουρκοκρατίας, ήταν χτισμένοι στο δυτικό (πισινό) μέρος του Ταϋγέτου, ενώ ο Μυστράς, ο οποίος ήταν τότε το διοικητικό κέντρο της περιοχής, ήταν χτισμένος στο ανατολικό (μπροστινό) μέρος του Ταϋγέτου.
Ιστορικός πίνακας ονομασιών της περιοχής
Ο ακόλουθος πίνακας, εμφανίζει την αλληλουχία των ονομασιών της περιοχής, από την αρχαιότητα μέχρι σήμερα και συνδέει τα ιστορικά γεγονότα που η άγνοια της σχέσης τους, παραπλανά τον αναγνώστη που δεν γνωρίζει την περιοχή.
Φραγκοκρατία (Πισινά χωριά)
Την εποχή της Φραγκοκρατίας, μετά την δημιουργία της καστροπολιτείας του Μυστρά στην Λακεδαίμονα, τα παραπάνω έξι χωριά, διατηρώντας το καθένα χωριστά το Σλαβικό του όνομά π.χ. Σίτσοβα, Τσερνίτσα κ.λ.π. εντάχθηκαν στο Μυστρά και όλα μαζί, παράλληλα με την σλάβικη ονομασία Κουτσαβές, ονομάστηκαν Πισινά Χωριά, ή Πισινοχώρια.
Το 1685 οι Ενετοί με αρχηγό τον Μοροζίνι, καταλαμβάνουν το Μοριά και απομακρύνουν τους Οθωμανούς. Το 1700 έκαναν απογραφή του πληθυσμού της Πελοποννήσου και τα αποτελέσματα υπάρχουν στα Γενικά Αρχεία του Κράτους στο χειρόγραφο απογραφής του Grimani.
Οθωμανικοί Χρόνοι (Πισινά χωριά)
Κατά την περίοδο της Τουρκοκρατίας τα Πισινά Χωριά εξακολούθησαν να ανήκουν στον Καζά (Επαρχία ) του Μυστρά.
Ο Καζάς του Μυστρά, ήταν ο μεγαλύτερος, τόσο σε έκταση όσο και σε πληθυσμό, αλλά και ο πλουσιότερος από όλους τους Καζάδες στο Πασαλίκι του Μοριά. Το γεγονός αυτό είχε σαν αποτέλεσμα ο πασάς του Μυστρά να μην ασχολείται ιδιαίτερα με τα άγονα Πισινοχώρια και οι σκληροτράχηλοι ορεινοί αυτοί βιοπαλαιστές, αποδεχόμενοι το καθεστώς της Διοίκησης κάθε χωριού από τους Κοτζαμπάσηδες (Δημογέροντες), κατά τα πρότυπα της Μάνης, κατάφεραν να απολαμβάνουν ένα καθεστώς ημιαυτονομίας, το λεγόμενο  «κοινοτικό προνόμιο». Σε αυτή την περίπτωση πλήρωναν λιγότερους φόρους και γλίτωναν διάφορες καταπιέσεις από τον Πασά του Μυστρά.
Το καθεστώς αυτό της ημιαυτονομίας έδινε την δυνατότητα σε άλλους καταπιεζόμενους Έλληνες να βρίσκουν καταφύγιο στα χωριά αυτά.
Στα Πισινά χωριά προτίμησαν να εγκατασταθούν επίσης αρκετοί Κρητικοί με τις οικογένειες τους το έτος 1669, μετά την παράδοση του Χάνδακα (Ηράκλειο) στους Οθωμανούς, που πέρασαν στις απέναντι ακτές της Μάνης.
Εκτός όμως από τους Κρητικούς πρόσφυγες και άλλοι Έλληνες κατά τους χρόνους της Τουρκοκρατίας άφησαν τον τόπο τους, που δεν τους έδινε ασφάλεια, είτε γιατί ήταν παράλιος, είτε γιατί κατοικούσαν σε αυτόν Τούρκοι και εγκαταστάθηκαν στα Πισινά Χωριά, όπου ήταν ασφαλείς από τις λεηλασίες των πειρατών και από την αρπακτική μανία των Τούρκων. Αλλά και οι κλέφτες ακόμη, που είχαν βγει στα βουνά για να πολεμήσουν τους Τούρκους, σε αυτά τα χωριά έβρισκαν έστω και προσωρινά στοργή, ανακούφιση και φιλόξενη στέγη.
Όλοι αυτοί οι ντόπιοι, (Δενθάλιοι και Μηλλιγγοί), οι Κρητικοί πρόσφυγες και οι έποικοι από άλλα μέρη, ορεσίβιοι και σκληροτράχηλοι άνθρωποι, είχαν την ίδια Εθνική συνείδηση, μιλούσαν την ίδια γλώσσα, πίστευαν στην ίδια θρησκεία και είχαν πλήρη επιμειξία μεταξύ τους, ώστε σύντομα αποτέλεσαν ένα ενιαίο και αδιάσπαστο Ελληνικό σύνολο, το οποίο είχε μόνο τις συνηθισμένες πνευματικές οικονομικές και κοινωνικές διαφορές, που είναι φυσικό να παρουσιάζονται μεταξύ των ατόμων και των οικογενειών μιας κοινωνίας, με αποτέλεσμα να παίξουν σημαντικότατο ρόλο στον αγώνα του 1821 για την απελευθέρωση από τους Οθωμανούς.
Νεοελληνικοί Χρόνοι (Ελληνικό κράτος)
Με την ίδρυση του νέου Ελληνικού κράτους και την ανάληψη της διακυβέρνησης, από τον Ιωάννη Καποδίστρια, μία από τις ενέργειές του ήταν και η ανάπλαση της τοπικής αυτοδιοίκησης και η οργάνωση της εσωτερικής διοίκησης της χώρας, καταργώντας το σύστημα της Δημογεροντίας (Κοτζαμπάσηδων), που ίσχυε από την περίοδο της Τουρκοκρατίας.
1833 Πισινά χωριά στην επαρχία Μυστρά
Η ενθουσιώδης έμπνευση του Ι. Καποδίστρια, για το νέο ρόλο που έμελλε να διαδραματίσουν οι τοπικές κοινωνίες, πραγματοποιήθηκε από τον Όθωνα τον Απριλίου 1833 και το Βασίλειο της Ελλάδος διαιρέθηκε σε δέκα Νομούς.
1835 Δήμος Αλαγωνίας στην Μεσσηνία
Το 1835, ορίστηκαν επακριβώς τα όρια των Νομών και έγινε η διαίρεση των Επαρχιών σε Δήμους. . Με το Διάταγμα αυτό στην Επαρχία Καλαμών δημιουργήθηκαν οκτώ Δήμοι μεταξύ των οποίων και ο δήμος Αλαγωνίας ο οποίος περιλάμβανε τα πρώην Πισινά χωριά.
Πηγές
Τόμος Α΄ σελίδα 14 έως 30. "ISBN : 978 -618-83741-0-2".
Κατηγορία:Δήμος Αλαγωνίας
Αλφειός Ηλείας
Ο Αλφειός είναι πεδινό χωριό της Ηλείας στην Περιφερειακή Ενότητα Ηλείας σε υψόμετρο 15 μέτρα.
Γεωγραφία - Ιστορία
Ο Αλφειός βρίσκεται σε απόσταση 8 χλμ. Α.-ΝΑ. του Πύργου, ανάμεσα στην ΕΟ Πύργου - Κυπαρισσίας και την ΕΟ Πύργου - Ολυμπίας. Είναι κτισμένος βόρεια του Αλφειού και στο ύψος της παλιάς σιδηροδρομικής γέφυρας του ποταμού. Γειτονεύει δυτικά με την Κάτω Βαρβάσαινα και βορειοανατολικά με την Σαλμώνη. Ως ξεχωριστός οικισμός αναφέρεται επίσημα το 1928 να προσαρτάται στην τότε κοινότητα Σαλμώνης. Σύμφωνα με το Σχέδιο Καλλικράτης μαζί με τη Σαλμώνη αποτελούν την τοπική κοινότητα Σαλμώνης που υπάγεται στη δημοτική ενότητα Πύργου του Δήμου Πύργου και σύμφωνα με την απογραφή 2011 έχει πληθυσμό 31 κατοίκους.
Πηγές
Κατηγορία:Χωριά του νομού Ηλείας Κατηγορία:Δήμος Πύργου
Ώλμπανυ (Τζόρτζια)
Το Ώλμπανυ (αγγλ. Albany) είναι πόλη των ΗΠΑ στην πολιτεία Τζόρτζια. Είναι κτισμένη στις όχθες του ποταμού Φλιντ και αποτελεί την έδρα και μοναδική πόλη της Κομητείας Ντόερτυ. Είναι η βασική πόλη ομώνυμης μητροπολιτικής περιοχής. Ο πληθυσμός του Ώλμπανυ στην απογραφή του 2020 ήταν 69.647 κάτοικοι, μειωμένος κατά 10,1% σε σχέση με την προηγούμενη απογραφή, ωστόσο παραμένει η όγδοη μεγαλύτερη σε πληθυσμό πόλη της Τζόρτζια. Η σύνθεση του πληθυσμού (2020) είναι 74,59% Αφροαμερικανοί και 19,71% λευκοί.
Ιδρύθηκε από τον Νέλσον Τιφτ τη δεκαετία του 1830 και αναπύχθηκε ως εμπορικό και διαμετακομιστικό κέντρο, με κυριότερο μέσο συγκοινωνίας αρχικώς τα ποταμόπλοια στον ποταμό Φλιντ. Αρκετά αργότερα έγινε σιδηροδρομικός κόμβος, με επτά σιδηροδρομικές γραμμές να συναντώνται στην πόλη, οπότε εξελίχθηκε σε κέντρο του εμπορίου στις νοτιοανατολικές ΗΠΑ. Αλλά η παραγωγική οικονομία βασιζόταν στην καλλιέργεια του βαμβακιού. Από τα μέσα του 20ού αιώνα άρχισε να εκβιομηχανίζεται και σήμερα ελάχιστοι κάτοικοι ασχολούνται με την αγροτική παραγωγή. Λίγο έξω από την πόλη υπάρχει μεγάλη βάση «υλικού πολέμου» του Σώματος των Πεζοναυτών, εκτάσεως 13 χιλιάδων στρεμμάτων, που ιδρύθηκε το 1952.
Εξωτερικοί σύνδεσμοι
Κατηγορία:Πόλεις της Τζόρτζια
Κίκερς Στουτγκάρδης
Η Κίκερς Στουτγκάρδης είναι μια γερμανική ποδοσφαιρική ομάδα από την Στουτγκάρδη. Ιδρύθηκε στις 21 Σεπτεμβρίου 1899. Έδρα της ομάδας είναι το Gazi-Stadion auf der Waldau, χωρητικότητας 11410. Συμμετέχει στη 3η Λίγκα. Ήταν φιναλίστ στο Πρωτάθλημα ποδοσφαίρου Γερμανίας το 1908. Έχει κατακτήσει τη 2η Μπούντεσλιγκα το 1951 και το 1959. Επιπρόσθετα, ήταν φιναλίστ στο Κύπελλο Γερμανίας (ποδόσφαιρο ανδρών) το 1987.
Εξωτερικοί σύνδεσμοι
Κατηγορία:Ποδοσφαιρικές ομάδες Γερμανίας Κατηγορία:Ιδρύσεις ποδοσφαιρικών ομάδων το 1899
Βραβεία Αμερικανικής Ακαδημίας Κινηματογράφου 1970
thumb|280px|Η 43η Απονομή των Βραβείων της Αμερικανικής Ακαδημίας Κινηματογράφου.
Η 43ηη Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1970, έλαβε χώρα στις 15 Απριλίου 1971 και πραγματοποιήθηκε στο στο Ντορόθι Τσάντερ Παβιλιόν, στο Λος Άντζελες της Καλιφόρνια. Δεν υπήρξε οικοδεσπότης της τελετής αυτής για τρίτη φορά μετά την 42η απονομή των βραβείων Όσκαρ.
Υποψηφιότητες & Νικητές
Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας.
Εξωτερικοί σύνδεσμοι
Κατηγορία:Τελετές απονομής βραβείων Όσκαρ Κατηγορία:Κινηματογραφικά γεγονότα του 1970
Δημοτική Ενότητα Άνω Καλαμά
Η Δημοτική Ενότητα Άνω Καλαμά, είναι μία από τις 6 Δημοτικές Ενότητες του Δήμου Πωγωνίου, ο οποίος δημιουργήθηκε το 2010, με το Πρόγραμμα «Καλλικράτης» και υπάγεται στην Περιφερειακή Ενότητα Ιωαννίνων, της Περιφέρειας Ηπείρου. Η Δημοτική Ενότητα Άνω Καλαμά περιλαμβάνει τα 11 Δημοτικά Διαμερίσματα, τα οποία τώρα λέγονται Κοινότητες, του πρώην Δήμου Άνω Καλαμά, που συστάθηκε το 1997 με το Σχέδιο «Καποδίστριας», από παλαιότερες Κοινότητες της περιοχής. Ο Δήμος αυτός είχε ως έδρα του τον Παρακάλαμο, λειτούργησε την περίοδο 1999 - 2010, οπότε και καταργήθηκε με την εφαρμογή του Προγράμματος «Καλλικράτης» και εντάχθηκε στον νέο Δήμο Πωγωνίου.
Χάρτης
<mapframe latitude="39.819348" longitude="20.554733" zoom="12" width="1000" height="400" align="center" /> Κατηγορία:Δήμος Πωγωνίου
Ιωάννης Α΄ της Καστίλης
Πρώτος γάμος
Με τον πρώτο γάμο του με την Ελεονώρα της Αραγωνίας (18 Ιουνίου 1375) απέκτησε :
Ο Ιωάννης Α΄ δημιούργησε το "Τάγμα του Περιστεριού" μια στρατιωτική οργάνωση που επιβίωσε λίγο, διακρίθηκε για τις μεγαλοπρεπείς της γιορτές με γεύματα που περιείχαν κρέας περιστεριού. Ο τελευταίος μονάρχης στο Αρμενικό Βασίλειο της Κιλικίας Λέων ΣΤ΄ της Αρμενίας από τον Οίκο των Λουζινιάν ήταν αιχμάλωτος των Μαμελουκων, ο Ιωάννης Α΄ τον απελευθέρωσε και τον διόρισε κυβερνήτη στην Μαδρίτη, την Βιγιαρεάλ και την Αντούχαρ (1383).
Δεύτερος γάμος
Βρέθηκε σε σκληρές εχθροπραξίες με την Πορτογαλία, ξεκίνησαν το 1282 αλλά συμφιλιώθηκαν όταν παντρεύτηκε την Βεατρίκη της Πορτογαλίας κόρη του Φερδινάνδου Α΄ της Πορτογαλίας (14 Μαΐου 1383). Με τον θάνατο του πεθερού του (22 Οκτωβρίου 1383) ο Ιωάννης Α΄ διεκδίκησε τον θρόνο της Πορτογαλίας χάρη στα δικαιώματα της συζύγου του που ήταν μοναδικό παιδί του Φερδινάνδου Α΄. Ακολούθησε εμφύλιος πόλεμος και αναρχία που συγκλόνισε την Πορτογαλία για μια τριετία (1383 - 1385), οι διεκδικητές ήταν ο Ιωάννης Α΄ της Καστίλης και ο Ιωάννης των Αβίς, ετεροθαλής αδελφός του Φερδινάνδου Α΄. Στην Μάχη της Αλζουμπαρότα που ακολούθησε (14 Αυγούστου 1385) ο Ιωάννης της Καστίλης συνετρίβη και ο Ιωάννης των Αβίς στέφτηκε νέος βασιλιάς σαν Ιωάννης Α΄ της Πορτογαλίας ή "Ιωάννης ο Μέγας".
Ο Άγγλος πρίγκιπας Ιωάννης της Γάνδης ήταν άλλος ένας σκληρός διεκδικητής του θρόνου χάρη στα δικαιώματα που είχε η δεύτερη σύζυγος του Κωνσταντία της Καστίλης, δούκισσα του Λάνκαστερ μεγαλύτερη κόρη του θείου του Πέτρου της Καστίλης. Ο Ιωάννης Α΄ της Καστίλης εξαγόρασε τα δικαιώματα του Άγγλου πρίγκιπα με τον γάμο του μεγαλύτερου γιου και διαδόχου του Ερρίκου Γ΄ με την Αικατερίνη του Λάνκαστερ κόρη του Ιωάννη της Γάνδης και της Κωνσταντίας. Η γαμήλια συνθήκη επικυρώθηκε στην Μπαγιόν. Η πολιτική κατάσταση στην Πορτογαλία ήταν έκρυθμη στις αρχές του 1383, η Βεατρίκη ορίστηκε διάδοχος του θρόνου μετά τον πρόωρο θάνατο των δυο μικρότερων αδελφών της (1380, 1382). Ο γάμος της έγινε για πολιτικούς λόγους, ο Φερδινάνδος Α΄ ακύρωσε πολλές φορές τον γάμο της κόρης του με τον Ιωάννη Α΄ της Καστίλης μέχρι τελικά να γίνει. Ο Ιωάννης από την άλλη είχε χάσει την προηγούμενη χρονιά την πρώτη του σύζυγο Ελεονώρα της Αραγωνίας (1382) και δέχτηκε με μεγάλη χαρά τον γάμο με την διάδοχο του Πορτογαλικού θρόνου. Η γαμήλια τελετή έγινε στον Καθεδρικό ναό του Μπαδαχόθ (17 Μαΐου 1383), η Βεατρίκη ήταν μόλις 10 ετών. Ο Φερδινάνδος Α΄ πέθανε αμέσως μετά και η σύζυγος του Ελεονώρα Τέλες ντε Μενέζες ανακήρυξε τον εαυτό της αντιβασίλισσα και κηδεμόνα για λογαριασμό της κόρης και του γαμπρού της αλλά η αντιβασίλισσα έγινε μισητή σε πολλές Πορτογαλικές πόλεις. Οι Πορτογάλοι είχαν την υποψία ότι η Ελεονώρα ήθελε να διαλύσει το βασίλειο τους, να το ενώσει με το Στέμμα της Καστίλης και να το κάνει επαρχία του. Όταν έμαθε τον θάνατο του πεθερού του ο Ιωάννης Α΄ διέταξε την Ελεονώρα να αναλάβει την κηδεμονία της κόρης της αν και ο ίδιος δεν την αναγνώρισε ρητά σαν αντιβασίλισσα.
Οι συμφωνίες διαδοχής της Πορτογαλίας
Τα Πορτογαλικά Κορτέζ συνεκλήθησαν με θέμα την διαδοχή στον θρόνο της Πορτογαλίας (2 Απριλίου 1383) και αποφάσισαν τον γάμο ανάμεσα στην Βεατρίκη και τον Ιωάννη Α΄ της Καστίλης. Με τον θάνατο του βασιλιά Φερδινάνδου Α΄ χωρίς αρσενικούς απογόνους το στέμμα θα περνούσε στην Βεατρίκη και ο σύζυγος της θα γινόταν αυτόματα τιτλούχος βασιλιάς της Πορτογαλίας. Ο Ιωάννης Α΄ της Καστίλης αυτοανακηρύχτηκε βασιλιάς της Πορτογαλίας αλλά τα Πορτογαλικά και τα Ισπανικά Κορτέζ δεν συμφωνούσαν να ενωθούν τα στέμματα ανάμεσα στις δυο χώρες. Η Ελεονώρα χήρα του Φερδινάνδου Α΄ θα παρέμενε αντιβασίλισσα της Καστίλης μέχρι η Βεατρίκη να αποκτήσει γιο και να φτάσει σε ηλικία 14 ετών ώστε να μπορέσει να ανέβει στον θρόνο χάρη στα δικαιώματα των γονέων του. Άν η Βεατρίκη πέθαινε χωρίς παιδιά το στέμμα θα περνούσε στις αδελφές της, αν και εκείνες πέθαιναν άτεκνες το στέμμα θα περνούσε στον μεγαλύτερο γιο του Ιωάννη Α΄ Ερρίκο Γ΄ της Καστίλης αγνοώντας τους απογόνους της Ινές ντε Κάστρο. Ο παπικός απεσταλμένος στα βασίλεια της Καστίλης, της Αραγωνίας, της Πορτογαλίας και της Ναβάρρας Πέντρο ντε Λούνα ανακήρυξε τον γάμο στην Έλβας (14 Μαΐου 1383) που πραγματοποιήθηκε τελικά στον Καθεδρικό ναό του Μπαδαχόλ (17 Μαΐου 1383). Ένα συμβούλιο από ευγενείς της Καστίλης ορκίστηκε πίστη στην συνθήκη και συμφώνησαν να εκθρονίσουν τον βασιλιά τους αν την παραβιάσει (22 Μαΐου 1383), το ίδιο έγινε και με Πορτογάλους ευγενείς ανάμεσα στους οποίους βρισκόταν και ο αρχηγός του Τάγματος του Αβίς.
Τιτλούχος βασιλιάς στην Πορτογαλία
Ο Φερδινάνδος Α΄ της Πορτογαλίας πέθανε (22 Οκτωβρίου 1183) και η χήρα του Ελεονώρα ανακηρύχτηκε σύμφωνα με τους όρους της συνθήκης αντιβασίλισσα και κηδεμόνας στο όνομα της ανήλικης κόρης της και του γαμπρού της. Η Ελεονώρα βασίλευσε από τότε με τον ερωμένο της Τζοάο Φερνάντες Αντέιρο δεύτερο κόμη του Ουρέμ ή "Κόντε Αντέιρο" με καταγωγή από την Γαλικία που είχε διατελέσει Καγκελάριος του Φερδινάνδου, αυτό εξόργισε την αριστοκρατία και τις ανώτερες τάξεις. Ο Ιωάννης Α΄ της Καστίλης και η Βεατρίκη έμαθαν για τον θάνατο του Φερδινάνδου ενώ βρισκόντουσαν στην αυλή τους στην Σεγόβια. Ο αρχηγός του Τάγματος των Αβίς έστειλε γράμμα στον Ιωάννη με προτροπές να ανακηρυχτεί βασιλιάς χάρη στα δικαιώματα της συζύγου του και να αναλάβει ο ίδιος την αντιβασιλεία. Ο γιος της Ινές ντε Κάστρο Ιωάννης, δούκας της Βαλένσια ντε Κάμπος και ο αδελφός του Ντενίς του Θιφουέντες φυλακίστηκαν στο Αλκάθαρ της Σεβίλλης ή στο Τολέδο για να μην υπάρχουν προβλήματα διεκδίκησης. Ο Ιωάννης Α΄ συνάντησε τον Αλφόνσο Λόπεζ ντε Τεζάντα στο Συμβούλιο του Μονταλμπάν και τον έστειλε στην βασιλομήτωρ με οδηγίες να ανακηρύξει τον ίδιο και την σύζυγο του Βεατρίκη βασιλείς της Πορτογαλίας. Η ανακήρυξη έγινε πρώτα στην Λισαβόνα και στην Σανταρέμ και μετά την δολοφονία του κόμη Αντέιρο σε ολόκληρη την χώρα. Ο Ιωάννης Α΄ της Καστίλης οικειοποιήθηκε τον τίτλο και τα σύμβολα του βασιλιά της Πορτογαλίας, αναγνωρίστηκε και από τον αντίπαπα της Αβινιόν. Ο επίσκοπος της Γκουάρντα και Καγκελάριος της Βεατρίκης Αλφόνσο Κορρέια του δήλωσε ότι έχει την υποστήριξη του λαού και ζήτησε την συγκρότηση στρατού. Με την σύζυγο του μπήκε στην Πορτογαλία και ανακήρυξε τον εαυτό του βασιλιά αν και επίσημα ήταν μόνο διεκδικητής.
Ο Πορτογαλικός εμφύλιος (1383 - 1385)
Ο Ιωάννης Α΄ της Καστίλης είχε στόχο να μετατρέψει την Πορτογαλία σε προτεκτοράτο της Καστίλης και να ενισχύσει την Ισπανική χερσόνησο από τις επιθέσεις των βόρειων ισχυρών γειτόνων της. Οι Πορτογάλοι από την άλλη στο μεγαλύτερο μέρος του πληθυσμού τους φοβήθηκαν το μονοπώλιο στο Ισπανικό εμπόριο και την απώλεια της ανεξαρτησίας της χώρας τους που θα μετατρεπόταν σε Ισπανική επαρχία. Ο αρχηγός του Τάγματος των Αβίς έδωσε το σύνθημα για την επανάσταση που ξέσπασε στα βασιλικά ανάκτορα, οι επαναστάτες δολοφόνησαν τον ερωμένο της βασιλομήτωρος κόμη Αντέιρο. Η επανάσταση με την υποκίνηση του Αλβάρο Παίς μεταδόθηκε αργότερα και στον απλό λαό. Την εποχή που η Λισαβόνα πολιορκήθηκε από τους Καστιλιανούς (1383) ο επίσκοπος Μαρτίνο Άνες θανατώθηκε, τον έριξαν από τον βόρειο πύργο του Καθεδρικού ναού της Λισαβόνας επειδή υπήρχαν υποψίες ότι είχε συνομιλίες με τον εχθρό. Η επανάσταση μεταδόθηκε ταχύτατα σε όλες τις επαρχίες της Πορτογαλίας και κόστισε την ζωή σε πολλούς ανώτερους κληρικούς, ανάμεσα τους η ηγουμένη της Βενεδικτινής μονής στην Έβορα και ο προϊστάμενος της Κολλεγιακής εκκλησίας του Γκιμαράες. Ο ναύαρχος της Πορτογαλίας Λανθαρότε Πεσσάνα θανατώθηκε στο κάστρο της Μπέχα. Η επανάσταση είχε την υποστήριξη του απλού λαού αλλά η αριστοκρατία ήταν αδιάφορη, η βασιλομήτωρ Ελεονώρα δραπέτευσε από την βασιλική αυλή και βρήκε καταφύγιο στα κτήματα της στο Αλενκέρ, κάλεσε και τον γαμπρό της Ιωάννη Α΄ της Καστίλης για βοήθεια.
Ο Αλβάρο Παίς έκανε πρόταση γάμου στην βασιλομήτωρ Ελεονώρα και να αναλάβουν μαζί την αντιβασιλεία αλλά εκείνη το αρνήθηκε, όταν έμαθαν ότι ο βασιλιάς της Καστίλης ετοιμάζει επίθεση ο Ιωάννης των Αβίς εξελέγη αντιβασιλιάς και υπερασπιστής του βασιλείου (16 Δεκεμβρίου 1383). Ο διακεκριμένος δικαστικός Ζοάο ντας Ρέγκρας διορίστηκε Καγκελάριος και ο λαμπρός στρατηγός Νούνο Άλβαρες Περέιρα Κοντόσταυλος, ζήτησαν επίσης από την Αγγλία να επέμβει για βοήθεια. Ο Ιωάννης των Αβις πολιόρκησε την βασιλομήτωρ στην Αλενκέρ, η ίδια δραπέτευσε στο Σανταρέμ και άρχισε να προετοιμάζει την άμυνα της Λισαβόνας. Η Ελεονώρα προσπάθησε να συγκροτήσει έναν μεγάλο στρατό και ζήτησε βοήθεια από τον Ιωάννη Α΄ ο οποίος αποφάσισε να εγκαταλείψει την Καστίλη και να μετέβη στην Πορτογαλία μέχρι να κερδίσει τα κληρονομικά του δικαιώματα. Την διακυβέρνηση της Καστίλης την άφησε όσο απουσίαζε σε συμβούλιο αντιβασιλείας υπό την προεδρία του μαρκησίου της Βιγιένα, του αρχιεπισκόπου του Τολέδο και του Στιούαρτ του βασιλείου. Ο Ιωάννης Α΄ της Καστίλης έφυγε για την Σανταρέμ μαζί με την Βεατρίκη, ζήτησαν να αναλάβουν την διακυβέρνηση της Πορτογαλίας (13 Ιανουαρίου 1384) και κάλεσαν τους ευγενείς να ορκιστούν πίστη στο βασιλικό ζεύγος. Η Ελεονώρα είχε συνωμοτήσει εναντίον του ινφάντη Ιωάννη και φυλακίστηκε στο μοναστήρι της Τορντεσίλας αφού κατηγορήθηκε ότι είχε παραβιάσει τους όρκους που έκανε στην συμφωνία διαδοχής.
Η μάχη της Αλζουμπαρότα
Το μεγαλύτερο μέρος της Πορτογαλέζικης αριστοκρατίας τον υποστήριζε αλλά ο Ιωάννης Α΄ της Καστίλης δεν είχε τις προηγούμενες επιτυχίες του και απέτυχε να κατακτήσει την Λισαβόνα και την Κοΐμπρα. Άφησε φρουρές με οπαδούς του στις πόλεις που είχε κατακτήσει και επέστρεψε στην Καστίλη (3 Σεπτεμβρίου 1384), ζήτησε στην συνέχεια βοήθεια από τον βασιλιά της Γαλλίας. Την ίδια περίοδο ο αρχηγός του Τάγματος των Αβίς κέρδισε πολλές περιοχές πιστές στους αντιπάλους του, κατέκτησε την Αλμάδα και την Αλενκέρ αλλά απέτυχε να κατακτήσει την Σίντρα, την Τόρρες Βέλας και την Τόρρες Νόβας. Τον Μάιο του 1385 μετέβη στην Κοΐμπρα, συγκάλεσε τα Πορτογαλικά Κορτές που τον ανακήρυξαν νέο βασιλιά ως Ιωάννη Α΄ της Πορτογαλιας (11 Απριλίου 1385). Η πράξη αυτή του Ιωάννη των Αβίς ήταν κάποιο αντίβαρο στον βασιλιάς της Καστίλης που είχε ανακηρύξει και εκείνος τον εαυτό του ανεπίσημα βασιλιά της Πορτογαλίας. Ο νέες μονάρχης μετά τις πρώτες ήττες του ανέκαμψε και κατέλαβε το μεγαλύτερο μέρος της βόρειας Πορτογαλίας με τις πόλεις Βιάνα ντο Καστέλο, Μπράγκα και Γκιμαράες.
Το τέλος του
Ο Ιωάννης Α΄ της Καστίλης και η Βεατρίκη δεν είχαν δικά τους παιδιά, αν και μερικά βιβλία αργότερα και μερικά γενεαλογικά δέντρα καταγράφουν έναν γιο με το όνομα Μιγκέλ. Οι σύγχρονες πηγές ωστόσο δεν αναφέρουν τίποτε για το γεγονός. Αν ισχύουν οι ημερομηνίες, η μητέρα του τον γέννησε σε ηλικία μόλις 10 ετών· πιθανότατα πρόκειται για σύγχυση με τον Μιγκέλ ντα Πας, κάποιον εγγονό των Καθολικών βασιλέων. Ο Ιωάννης Α΄ της Καστίλης πέθανε σε ατύχημα στο Αλκαλά ντε Ενάρες, όταν έπεσε από το άλογό του (9 Οκτωβρίου 1390), όπου βρισκόταν υπό την συνοδεία ελαφρών ιππέων που ήταν γνωστοί σαν "φανφάρες", καθώς ήταν ντυμένοι με Αραβικές ενδυμασίες. Ο θάνατός του διατηρήθηκε μυστικός πολλές ημέρες από τον καρδινάλιο Πέντρο Τενορίο, στον οποίο ανέφεραν ότι απλά τραυματίστηκε. Ο γιος και διάδοχός του Ερρίκος Γ΄ ήταν ακόμα ανήλικος και έπρεπε να δημιουργηθεί ένα συμβούλιο κηδεμονίας για να κυβερνήσει στο όνομά του. Το σώμα του νεκρού Ιωάννη Α΄ μεταφέρθηκε στο Τολέδο και η ταφή του έγινε στο "Παρεκκλήσι των νέων μοναρχών" στον Καθεδρικό ναό του Τολέδο.
Οικογένεια
Νυμφεύτηκε πρώτα το 1375 την Ελεονόρα από τον Οίκο της Βαρκελώνης, κόρη τού Πέτρου Δ΄ της Αραγωνίας και είχε τέκνα:
Το 1382 η Ελεονώρα απεβίωσε και ο Ιωάννης Α΄ έκανε δεύτερο γάμο, με τη Βεατρίκη του Οίκου της Πορτογαλίας, κόρη τού Φερδινάνδου Α΄ της Πορτογαλίας· δεν απέκτησαν τέκνα.
Εξωτερικοί σύνδεσμοι
Κατηγορία:Βασιλείς της Καστίλης Κατηγορία:Οίκος της Τραστάμαρα
Οκτάβ Μιρμπώ
Ο Οκτάβ Μιρμπώ (Octave Mirbeau, 16 Φεβρουαρίου 1848 – 16 Φεβρουαρίου 1917) ήταν Γάλλος λογοτέχνης.
Βιογραφία
Το 1866 γράφεται στη νομική σχολή στο Παρίσι χωρίς ωστόσο να παρακολουθήσει μαθήματα. Αντί για αυτό, κάνει ζωή μποέμ. Όταν ξεσπάει ο γαλλοπρωσικός πόλεμος το 1870, ο Μιρμπώ κατατάσσεται στη φρουρά του Ορν και γίνεται υπαξιωματικός. Με την κατάρρευση όμως του γαλλικού στρατού, ο Μιρμπώ βρίσκεται άρρωστος στο νοσοκομείο της Αλανσόν, όπου θεωρείται λιποτάκτης. Αφού μετά από είκοσι μήνες κράτησης αθωώνεται, τελικά, τον Σεπτέμβρη του 1872, εγκαθίσταται στο Παρίσι, όπου, ασκώντας λογοτεχνική κριτική σε εφημερίδες, υπερασπίζεται με πάθος τους ιμπρεσιονιστές Μανέ, Σεζάν και Μονέ. Το 1877, κρίσιμη χρονιά για τη Δημοκρατία, και κατά μήνα Μάιο, η δεξιά κυβέρνηση διορίζει τον Μιρμπώ στη νομαρχία της Αριέζ. Τον Δεκέμβρη όμως η δημοκρατική κυβέρνηση τον απολύει.
Αρχίζει να παίζει στο χρηματιστήριο και έχει μια παθιασμένη και άτυχη ερωτική σχέση με μια άγνωστη γυναίκα. Στη συνέχεια εγκαταλείπει το Παρίσι και πηγαίνει μόνος του στη Βρετάνη, όπου αγοράζει ένα αλιευτικό σαρδέλας και μένει στην περιοχή δεκαοχτώ μήνες περίπου. Στα 1887 παντρεύεται την πρώην θεατρίνα Αυγουστίνα Τουλέ, διατηρώντας τις επιφυλάξεις του σχετικά με τις δυνατότητες να ευδοκιμήσει η συγκατοίκηση δύο ανθρώπων διαφορετικού φύλου. Τα επόμενα χρόνια θα είναι δύσκολα, αφού η ηθική κρίση που περνά συνοδεύεται και από μια συζυγική. Πλούσιος πλέον, το 1901 εγκαθίσταται στο Παρίσι.
Το έργο του
thumb| Ο Γολγοθάς Η ερμηνεία που αποδίδει στην ιδιότητα του ηθοποιού σ' ένα άρθρο στη Φιγκαρό στις 26 Οκτώβρη 1882, προκαλεί σκάνδαλο. Το 1883 εκδίδει ένα συλλογικό εβδομαδιαίο έντυπο, τους Μορφασμούς, μια ανεπιτυχή και άκομψη απόπειρα υπεράσπισης της κληρονομιάς του στρατηγού Μπουλανζέ. Έρχεται αντιμέτωπος με την πλουτοκρατία και επιτίθεται κατά των Εβραίων. Το 1887 δημοσιεύει 21 παραμύθια. Με το μυθιστόρημά του Ο Γολγοθάς το 1887 ο Μιρμπώ μεταμορφώνεται, περιγράφοντας τις απογοητεύσεις και την απομυθοποίηση του εθνικισμού που έχει ως κατάληξη τον πόλεμο. Με τον Αβά Ζυλ γίνεται όμως ο Μιρμπώ το 1888 ένας σημαντικός συγγραφέας. Την επόμενη χρονιά δημοσιεύεται ο Σεβαστιανός Ροκ, ένα έργο αυτοβιογραφικής έμπνευσης και ταυτόχρονα με έντονα αντιπολεμικό χαρακτήρα.
Στη συνέχεια τάσσεται υπέρ της "επανακατάκτησης του ατόμου" και πιστεύει μόνο σε μια ατομικιστική οργάνωση. Στην υπόθεση Ντρέιφους το 1896, ο Μιρμπώ παύει να είναι αντισημίτης και υπερασπίζεται τον Εμίλ Ζολά. Ξεκινά την καριέρα του στο θέατρο με το έντονα απαισιόδοξου περιεχομένου και ύφους έργο Κακοί Ποιμένες το 1897. Στα έργα του Ο κήπος των μαρτυρίων (1899) και Το ημερολόγιο μιας καμαριέρας (1900) διαφαίνεται η υπαρξιακή και φιλολογική κρίση που διανύει ο συγγραφέας, η οποία τον απομακρύνει από τη μυθιστoρηματική γραφή. Η οριστική ρήξη επέρχεται όμως με το καυστικό έργο του Οι 21 ημέρες ενός νευαρασθενικού (1901), όπου κάνει συστηματική χρήση της τεχνικής του κολάζ. Το έργο του Οι υποθέσεις είναι οι υποθέσεις γνώρισε το 1903 παγκόσμια επιτυχία. Το 1904 με τον τίτλο Φάρσες και ηθικολογίες δημοσίευσε 6 θεατρικά μονόπρακτα παιδαγωγικού και ηθικολογικού χαρακτήρα. Το Νοέμβριο του 1907 δημοσίευσε στον εκδοτικό οίκο Φασκέλ ένα πρωτότυπο έργο με αινιγματικό τίτλο Το αυτοκίνητο 628-Ε8. Πρόκειται για ένα έργο που παρουσιάζεται ώς ένα από τα πρώτα ταξιδιωτικά αφηγήματα με αυτοκίνητο. thumb| Εστία
Το 1908 ανέβασε στη Κομεντί Φρανσέζ ένα θεατρικό έργο, την Εστία, που σκανδάλισε το κοινό με το θέμα ταμπού που έθιξε, την οικονομική και σεξουαλική εκμετάλλευση των εφήβων σε μια φιλανθρωπική εστία. Επίσης με το έργο του Ντίνγκο το 1913, αφηγηματικού χαρακτήρα, κλείνει τον κύκλο του ως συγγραφέας μυθιστορημάτων και επικεντρώνεται στην αφήγηση προσωπικών του εμπειριών, χρησιμοποιώντας τόσο τη φαντασία του όσο και τη σατιρική του διάθεση απέναντι στην εποχή του. Τα άρθρα του για την τέχνη, στα οποία υποστήριζε πολλούς νέους καλλιτέχνες, συχνά περιφρονημένους, συλλέχθηκαν και δημοσιεύτηκαν το 1993 με τον τίτλο Αισθητικές διαμάχες. Επίσης τα λογοτεχνικά και δημοσιογραφικά άρθρα του δημοσιεύτηκαν το 2006 στις Λογοτεχνικές διαμάχες.
Κληρονομιά
Αρχικά βασιλικός, καθολικός και αντισημίτης, ο Μιρμπό υποστήριξε στη συνέχεια τις πιο προοδευτικές ιδέες στα άρθρα του, στα μυθιστορήματά του και τα θεατρικά του έργα, καταλήγοντας να υπερασπίζεται αναρχικές ιδέες και ερχόμενος έτσι σε αντίθεση με όλες τις παραδοσιακές αξίες. Πνεύμα ανήσυχο που επιζητούσε τις καινοτομίες, ενδιαφέρθηκε ιδιαιτέρως για τη μοντέρνα τέχνη, και συχνά για πολλούς ζωγράφους και γλύπτες (Μονέ, Ροντέν) ως ένας αλάνθαστος κριτικός τέχνης. Πρόκειται για ένα συγγραφέα που συμμετείχε με οξυδέρκεια, έντονη κριτική και καυστική διάθεση, αλλά και συγχρόνως μεγάλη ευαισθησία σε όλες τις μεγάλες πνευματικές, αισθητικές, κοινωνικές και πολιτικές διαμάχες της εποχής του με σκοπό να αφυπνίσει τις συνειδήσεις των συγχρόνων του.
Εξωτερικοί σύνδεσμοι
Κατηγορία:Γάλλοι δοκιμιογράφοι Κατηγορία:Γάλλοι ακτιβιστές κατά της θανατικής ποινής Κατηγορία:Γάλλοι μυθιστοριογράφοι Κατηγορία:Γάλλοι διηγηματογράφοι Κατηγορία:Γάλλοι θεατρικοί συγγραφείς Κατηγορία:Συγγραφείς παιδικής και νεανικής λογοτεχνίας Κατηγορία:Γάλλοι κριτικοί της τέχνης Κατηγορία:Γάλλοι κριτικοί της λογοτεχνίας Κατηγορία:Γάλλοι περιηγητές Κατηγορία:Γάλλοι δημοσιογράφοι
Κατάλογος Κάστρων Νομού Πιερίας
Ο παρακάτω κατάλογος των κάστρων, των φρουρίων και των λοιπών οχυρωματικών μνημείων του Νομού Πιερίας, είναι ταξινομημένος κατά ουσιαστική αλφαβητική σειρά (χωρίς δηλαδή τα προθέματα ακρόπολη, κάστρο, καστέλι, πύργος, μπούρτζι κλπ).
Αναφορές
Κατηγορία:Κατάλογοι που αφορούν την Ελλάδα  Πιερ Κατηγορία:Νομός Πιερίας
Ο Κρητικός
Ο Κρητικός είναι αφηγηματικό ποίημα του Διονυσίου Σολωμού σε πέντε μέρη και γράφτηκε την περίοδο 1833-1834. Ποίημα της ωριμότητας του ποιητή με το οποίο «η ελληνική ποίηση μπαίνει θριαμβευτικά στον πνευματικό χώρο της Ευρώπης και παίρνει τη θέση της πλάι στα υψηλότερα υποδείγματα της ευρωπαϊκής ποίησης». Συνδυάζει το επικό, το δραματικό και το λυρικό στοιχείο. Θεωρείται, σύμφωνα και με τον Λίνο Πολίτη, «σταθμός στην ποιητική πορεία του Σολωμού, το πρώτο από τα μεγάλα έργα της εντελώς ώριμης περιόδου του» και «ποίημα-κλειδί, που ανοίγει και μας οδηγεί προς τα ώριμα πνευματικά πεδία του, αλλά πριν από όλα μας εισάγει στη δική του αυτοδύναμη περιοχή» κατά τον Γιάννη Δάλλα. «Η αξία του Κρητικού έγκειται στην απαράμιλλη λυρικότητά του και στην υποβολή που ασκούν μέχρι σήμερα στον αναγνώστη τα υψηλά, αν και κρυπτικά νοήματά του». Πρώτη φορά το ποιητικό αυτό έργο εκδόθηκε από τον Ιάκωβο Πολυλά το 1859 (έκδοση των Ευρισκομένων). Οι στίχοι είναι ιαμβικοί δεκαπεντασύλλαβοι με ζευγαρωτή ομοιοκαταληξία, όπως ακριβώς οι στίχοι του Ερωτόκριτου, ενώ επίσης παρατηρείται τομή στην 8η συλλαβή κάθε στίχου, χωρίζοντας τον σε δύο ημιστίχια. Το ποίημα δεν είναι οργανωμένο σε στροφές. Αξίζει να γίνει αναφορά στις πολλές συνιζήσεις που δένουν ηχητικά τους στίχους και τελικά το ποίημα αλλά και στο «φαινόμενο της συναισθησίας». Το ποίημα δεν τιτλοφορήθηκε από τον ίδιο τον ποιητή, όπως και Η γυναίκα της Ζάκυθος.
Το περιεχόμενο της αφήγησης
Το ποίημα πραγματεύεται την περιπέτεια ενός ναυαγού (που δεν κατονομάζεται) από την Κρήτη, απ' όπου έχει αναγκασθεί να φύγει ύστερα από την καταστολή της επανάστασης και τις διώξεις των Τούρκων το 1823-1824. Το πλοίο βυθίζεται και ο Κρητικός βρίσκεται στη θάλασσα, προσπαθώντας μάλιστα να σώσει την αγαπημένη του από τα άγρια κύματα, την οποία και κρατά στο ένα του χέρι. Από εκείνο το σημείο ξεκινάει η αφήγηση με την τεχνική του εγκιβωτισμού (in medias res), απ' το μέσο δηλαδή της υπόθεσης.
Ο ήρωας-ναυαγός στην πορεία, σε ένα άνοιγμα του χωροχρόνου, βιώνει με ρεαλισμό δοσμένα φανταστικά επεισόδια. Ακούει τη σάλπιγγα, τινάζει τα σάβανα και τρέχει για να συναντήσει την αγαπημένη του· συναντά άλλους νεκραναστημένους και τους ρωτά για εκείνην. Ομολογεί την αιώνια αγάπη και τη θέλησή του να κριθεί μαζί της. Πληροφορείται πως και εκείνη τον αναζητά, με ανυπομονησία μάλιστα, ενώ ο κόσμος καίγεται ολόγυρα τους. Τα επεισόδια αυτά δεν δίνονται από τον ποιητή συνειδητά ως προϊόντα παραισθήσεων, ούτε ως παράγωγα παράκρουσης, έτσι ώστε η λογική τάξη και η συνοχή του κόσμου να διασαλεύται αλλά και να αμφισβητείται. Στην περίπτωση του Κρητικού, κατά τον Γιάννη Δάλλα, «τα οράματα υλοποιούνται, γίνονται προσλήψιμα λογικά συστατικά της περιπέτειας και της σχετικής πλοκής του μύθου. Τα φανταστικά επεισόδια αποδίδονται ως ισότιμα των άλλων και έτσι αντιμετωπίζονται: ως τμήματα αναπόσπαστα της μίας και αυτής πραγματικότητας». Δεν είναι δηλαδή εκδοχές του θαυμαστού και του παράδοξου, αλλά αποκαλύψεις της «κρυφής ή άγνωστης πλευράς αυτού του κόσμου». Πρόκειται λοιπόν για ένα δραματικό κυρίως μονόλογο με λυρικά, αφηγηματικά αλλά πρωτίστως φανταστικά στοιχεία. Μια αυτοψία μάλιστα στα Αυτόγραφα του Κρητικού (ΑΕ 354-363 ως προς την ζύμωση και 363-380 ως προς τη συγκρότησή του) μαρτυρεί για τα πρωτεία του φανταστικού κάτι που φαίνεται και στη δομή και την ακολουθία των επεισοδίων του έργου.
Το ποίημα βέβαια δεν παύει να είναι εμπνευσμένο από τους αγώνες των Κρητικών για ανεξαρτησία κατά την περίοδο 1823-1824, τις κακουχίες των προσφύγων, καθώς και από την απώτερη καταγωγή του ίδιου αφού η οικογένεια του Σολωμού (Πέτρος και Νικόλαος Σολωμός) είχε καταφύγει στη Ζάκυνθο το 1669 προκειμένου να γλιτώσει από τις διώξεις των Τούρκων. Ειδικότερα, στο χρονικό επίπεδο της αφήγησης, οι Τούρκοι είχαν πετύχει την κατάληψη της Μεσαράς και των Σφακίων (1823-1824). Ως επακόλουθο πολλές χιλιάδες χριστιανών από τη νότια και δυτική Κρήτη κατέφυγαν με πλοία προς τα Κύθηρα, τα Αντικύθηρα και την Δυτική Πελοπόννησο και τα Επτάνησα.
Το ίδιο θέμα πραγματεύεται και το ποίημα-μπαλάντα Hero und Leander (Ηρώ και Λέανδρος) του Γερμανού ποιητή Φρίντριχ Σίλερ, όπως και η τραγωδία του Γκριλπάρτσερ Τα κύματα της θάλασσας και του έρωτα, όπως και του Μισέλ ντε Μονταίν: ''Ένα βράδυ, από κύματα ισχυρά νικημένος, και βλέποντας, ο γενναίος ερωτευμένος, ότι, κυρίαρχο το πέλαγος, έπαιζε μαζί του, μίλησε στα κύματα, και είπε η φωνή του: Αφήστε με τώρα να σας διασχίσω και φυλάξτε μου τον θάνατο, όταν γυρίσω.
αλλά και η σύνθεση του λόρδου Βύρωνα «Η νύμφη της Αβύδου». Η αφετηρία των ποιημάτων εντοπίζεται στην ύστερη αρχαιότητα, τον 5ο με 6ο αιώνα μ.Χ, στο ομώνυμο επύλλιο του Μουσαίου «Τα καθ' Ηρώ και Λέανδρον». Ο Σολωμός στον Κρητικό όχι μόνο πλάθει τον αφηγηματικό του κορμό με κατακτημένο αισθητικά τρόπο που του δίνει μια νέα και πρωτότυπη διάσταση, συναιρώντας διαφορετικές παραδόσεις και οπτικές, αλλά και αλλάζει το περιεχόμενο, αφού στην περίπτωση του Κρητικού ο ήρωας δεν πνίγεται όπως στον Σίλερ, αλλά είναι ένας ναυαγός που παλεύει με τα κύματα μαζί με την «καλή» του. Μετά το όραμα της φεγγαροντυμένης, ο Κρητικός επίσης φτάνει στην ακτή και την αποθέτει πεθαμένη. Τέλος, δεν ακολουθεί ο θάνατος του ήρωα, αλλά αντίθετα συνεχίζει στην Κέρκυρα ως πρόσφυγας πλέον, όπου και αναβιώνει την εμπειρία αφηγούμενος την: «Πιστέψετε που ό,τι θα πω είναι ακριβή αλήθεια». Τέλος, η πρόλευση του μύθου ενώ στον Σίλερ είναι φιλολογική, το ποίημα του Μουσαίου, στον Κρητικό έχει δειχθεί πως στηρίζεται σε μια αφόρμηση ιστορική.
Αλληγορική ερμηνεία
Μπορεί να θεωρηθεί ως μία γενικότερη αλληγορική παράσταση των δοκιμασιών της Κρήτης, των αγώνων των κατοίκων της να απελευθερωθούν και να ενωθούν με τη μικρή τότε ελεύθερη Ελλάδα. Επίσης αλληγορικά μπορεί να συσχετιστεί με τη λογοτεχνική παράδοση του νησιού. Η περιπέτεια του ήρωα παραλληλίζεται με την πορεία που ακολούθησαν τα χειρόγραφα των σπουδαίων έργων της κρητικής λογοτεχνίας, αφότου η νήσος κατελήφθη από τους Τούρκους (1669). Όπως ο ήρωας Κρητικός καταλήγει ζητιάνος στη νέα του πατρίδα, έτσι και τα έργα της κρητικής λογοτεχνίας είχαν καταλήξει περιφρονημένα λαϊκά ακούσματα στα Επτάνησα.
Το ποίημα λειτουργεί επίσης και ως πρόδρομη αφήγηση της ημέρας της κρίσης συνδυάζοντας ιδιότυπα την πλατωνική και τη χριστιανική παράδοση, γυρνώντας μας πίσω σ' έναν ιδιότυπο ορφισμό-πυθαγορισμό που απηχεί όμως και τον Μαρσίλιο Φιτσίνο αλλά και τον Γκέοργκ Βίλχελμ Φρίντριχ Χέγκελ: Αυτό το επίπεδο βρίσκεται στο απώτατο μέλλον και υπερβαίνοντας τον φυσικό χρόνο είναι υπερβατικό και μεταφυσικό, αφού αναφέρεται στην ανάσταση των νεκρών και στην ημέρα της κρίσης. Αφορά την οραματική συνάντηση του Κρητικού με τις ψυχές των νεκρών και την εμφάνιση της αγαπημένης του στις πύλες του Παραδείσου. Θέμα που τον απασχολεί ξανά έντονα στο τέλος της ζωής του, στα λεγόμενα «Ώριμα ιταλικά ποιήματα» και συγκεκριμένα στη «Γυναίκα με το βελούδο» (κατά τη μετάφραση του Γεωργίου Καλοσγούρου) "La Donna Velata".
Ο ποιητής μάλιστα φαίνεται να συναιρεί τις δύο προαναφερθείσες οπτικές, το ιστορικό με το ιδεαλιστικό, στον ενδεικτικό στίχο: «Κι εφώναζα: ω θεϊκιά κι όλη αίματα Πατρίδα!», όπου η πατρίδα λειτουργεί ως διπλός τόπος, τόσο δηλ. ως ο πραγματικός ιστορικός τόπος, στον εθνικοκρατικό του σχηματισμό, όσο και στο επέκεινα.
Ο ποιητής που σημειώνει βιαστικά στο περιθώριο του χειρογράφου: «Il tuono fondamentale tenga fermo il centro profondo della Nazionalita e si sollevi perpendicolarmente [...]» δηλ. «Ο βασικός τόνος ας μένει σταθερά στο βαθύ κέντρο της Εθνικότητας και ας υψώνεται κατακόρυφα», σύμφωνα με την μετάφραση του Στυλιανού Αλεξίου. Λέει μάλιστα σε γράμμα του προς τον Γέωργιο Τερτσέτη: «Κι όσο για την ποίηση, πρόσεξε καλά, Γιώργη μου, γιατί βέβαια καλό είναι να ρίχνει κανείς τις ρίζες του πάνω σ' αυτά τ' αχνάρια [τα δημοτικά, τα κλέφτικα τραγούδια], δεν είναι όμως καλό να σταματά εκεί. Πρέπει να υψώνεται κατακόρυφα ["perpendicolarmente"]. [...] Η κλέφτικη ποίηση είναι όμορφη και ενδιαφέρουσα καθώς μ' αυτήν παράστησαν ανεπιτήδευτα οι κλέφτες τη ζωή τους, τις ιδέες τους και τα αισθήματα τους. Δεν έχει το ίδιο ενδιαφέρον στο δικό μας στόμα. Το έθνος ζητά από μας το θησαυρό της δικής μας διάνοιας, της ατομικής, ντυμένον εθνικά».
«Τα υψηλά, αν και κρυπτικά νοήματά του», που σημειώνουν οι Γαραντούδης και Παραδείση, μας παραπέμπουν και στον πρώην υμνητή και οικογενειακό φίλο του Διονυσίου Σολωμού, Σπυρίδωνα Ζαμπέλιο, ο οποίος μετατρέπεται σε μεταθανάτιο επικριτή του με το φυλλάδιό του Πόθεν η κοινή λέξις «τραγουδώ»; Σκέψεις περί της ελληνικής ποιήσεως (1859), όπου και κατηγορεί τον ποιητή πως αυτομόλησε στον γερμανικό μυστικισμό και, παιρνώντας μας και στο ζήτημα της αποσπασματικότητας, πως η κουρασμένη μούσα του ουδέν «άφισεν εις κληρονομίαν ολομελές και πλήρες επικόν δοκίμιον».
Η Φεγγαροντυμένη είναι, όπως και Η γυναίκα της Ζάκυθος και η Donna Velata (Η Γυναίκα με το μαγνάδι κατά τον Γ. Καλοσγούρο), η γυναικεία μορφή του σολωμικού έργου που προκάλεσε και προκαλεί διαφορετικές ερμηνείες και διαφωνίες ως προς την ταυτότητά της. Ενώ κατά την επικρατέστερη -σε πρώτο επίπεδο- εκδοχή, πρόκειται για την ίδια την αρραβωνιαστικιά του Κρητικού, την ψυχή δηλ. της μνηστής που φεύγει, η μορφή αυτή ανοίγεται σαφώς και σε άλλες λειτουργίες. Κατά τον Ερατοσθένη Καψωμένο πρόκειται για μια παγανιστική «επιφάνεια». Κατά τον Σάββα Μιχαήλ πρόκειται για μια Μητρική Μορφή, με τα κεφαλαία γράμματα να παραπέμπουν προφανώς σε μια πρωταρχική θεία μορφή. Συγκεκριμένα ο Μιχαήλ σημειώνει: «Ο ναυαγός Κρητικός κι ο Σολωμός κι όλοι οι ναυαγισμένοι της Ιστορίας μπορούν να δουν να επανέρχεται ανοίκεια, φεγγαροντυμένη, πανέμορφη, η οικεία Μητρική Μορφή, όπως τότε [κατά τους στίχους του ποιήματος] «πολύν καιρό οπίσω», στα πρώτα όνειρα, «[σ] τ' όνειρο, όταν με έθρεφε το γάλα της μητρός μου». Όπως και να έχει «η υποβολή μιας σκηνής με την ξαφνική εμφάνιση της «Φεγγαροντυμένης», που αναδύεται από τη θάλασσα και καθαγιάζει όλη τη φύση, είναι εντυπωσιακή» κατά τον Μάριο Βίττι.
Διακειμενικότητα
Το ποίημα έχει δεχθεί επιρροές, συμπλέοντας αλλά και λειτουργώντας αυτοδύναμα, τόσο από την επτανησιακή σχολή και τα δημοτικά τραγούδια, όσο και από την κρητική λογοτεχνία και τον ευρωπαϊκό ρομαντισμό, κυρίως στη φιλοσοφική του εκδοχή.
Αποσπασματικότητα
Η αρίθμηση των ενοτήτων ξεκινά από τον αριθμό 18, γεγονός που προβληματίζε τους μελετητές του έργου αν είναι αποσπασματικό ή όχι. Ο Ιάκωβος Πολυλάς θεωρούσε το έργο αποσπασματικό (1859), εωσότου ο Λίνος Πολίτης, ήδη από το 1948, «έδειξε» ότι είναι ποίημα ολοκληρωμένο με αρχή, μέση και τέλος. Κατά τη θεώρησή του λοιπόν είναι το «ποίημα απόλυτα ολοκληρωμένο, με εσωτερική ενότητα και συνοχή». Ο Δημήτρης Ν. Μαρωνίτης, το 1975, επίσης υπογραμμίζει πως «το ποίημα δεν είναι απόσπασμα, αλλά σύνολος λόγος». Ο Στυλιανός Αλεξίου ισχυρίστηκε επίσης πως «το έργο είναι πλήρες. Λείπουν μονάχα τέσσερα ημιστίχια κι ένας στίχος».